GLOBAL พุ่ง 6% รับไตรมาส 1 กำไรโตเกินคาด โบรกฯ อัพเป้าใหม่ 26 บ.
GLOBAL พุ่ง 6% รับไตรมาส 1 กำไรโตเกินคาด โบรกฯ อัพเป้าใหม่ 26 บ.ล่าสุดอยู่ที่ 23.80 บาท บวก 1.40 บาท หรือ 6.25% มูลค่าซื้อขาย 247.08 ล้านบาท
GLOBAL พุ่ง 6% รับไตรมาส 1 กำไรโตเกินคาด โบรกฯ อัพเป้าใหม่ 26 บ.ล่าสุดอยู่ที่ 23.80 บาท บวก 1.40 บาท หรือ 6.25% มูลค่าซื้อขาย 247.08 ล้านบาท
5 พ.ค. 2564

ผู้สื่อข่าวรายงานว่า ราคาหุ้น บริษัท สยามโกลบอลเฮ้าส์ จำกัด (มหาชน) หรือ GLOBAL ล่าสุด ณ  เวลา 10.15 น. อยู่ที่ 23.80 บาท บวก 1.40 บาท หรือ 6.25% สูงสุดที่ 24.10 บาท ต่ำสุดที่ 23.60 บาท ด้วยมูลค่าซื้อขาย 247.08 ล้านบาท

ทั้งนี้ ราคาหุ้น GLOBAL ปรับตัวขึ้น หลังรายงานผลการดำเนินงานไตรมาส 1/64 มีกำไรสุทธิ 965.77 ล้านบาท เติบโต 57% เมื่อเทียบจากปีก่อนที่มีกำไรสุทธิอยู่ที่ 615.92 ล้านบาท
ด้านบล.เมย์แบงก์ กิมเอ็ง (ประเทศไทย) ระบุในบทวิเคราะห์ (5 พ.ค.) ว่า GLOBAL รายงานกำไรไตรมาส 1/64 เติบโตสูงกว่าที่บล.เมย์แบงก์ กิมเอ็ง (ประเทศไทย) และ Consensus คาดการณ์ อัตรากำไรเพิ่มขึ้นและ SSSG เพิ่มขึ้น 13.7% แนวโน้มกำไรไตรมาส 2/64 ยังดีต่อเนื่องโดยได้ผลบวกจากสินค้า House brand และราคาเหล็กสูงขึ้น อีกทั้ง SSSG จะเติบโตอย่างมีนัยยะจากฐานต่ำเรา
นอกจากนี้ยังปรับเพิ่มประมาณการกำไรสะท้อนความสามารถในการทำกำไรที่ดีกว่าคาด โดยกำไรจะเติบโตดีเมื่อเทียบจากปีก่อนในทุกไตรมาสของปีนี้ ทั้งนี้ให้ราคาเป้าหมาย (DCF) ปรับเพิ่มขึ้นเป็น 26 บาท จากเดิมที่ 24 บาท แนะนำ “ซื้อ” หุ้น  GLOBAL